
Parlamentul  României

Camera  Deputaţilor

Comisia pentru industrii si servicii
                                                                                       Bucureşti, 05.07.1999

                                                                                                            Nr. 151/XVIII/3

A V I Z

asupra propunerii legislative intitulate "Lege pentru modificarea

 legii conflictelor de muncă nr.15/1991"

Cu adresa nr.19/03.03.1997 Preşedintele Camerei Deputaţilor, conform art.86 din Regulamentul Camerei Deputaţilor a sesizat pentru examinare şi avizare, Comisia pentru industrii şi servicii cu propunerea legislativă intitulată "Lege pentru modificarea legii conflictelor de muncă nr.15/1991".

În urma examinării în şedinţele din 05.03.1997, 03.02.1999 şi 05.07.1999 comisia a hotărât că această propunere nu poate fi acceptată şi propune Plenului Camerei Deputaţilor respingerea pentru următoarele motive:

1. Iniţiatorul, Dl. Dep. Sorin Lepşa a cerut amânarea dezbaterii până la înaintarea proiectului similar de la Guvern;

2. Întârzierea înaintării de către Guvern a proiectului similar a determinat amânarea dezbaterii în comisie peste termenul legal;

3.  În punctul de vedere al Guvernului asupra propunerii legislative deşi se acceptă de principiu necesitatea modificării Legii conflictelor de muncă nr.15/1991, se apreciază că modificările propuse se deosebesc în esenţă de cele rezultate ca necesare din discuţiile dintre reprezentanţii Guvernului, sindicate şi patronate;

4.  Proiectul de Lege privind soluţionarea conflictelor de muncă, dezbătut şi aprobat de Senat, a fost înaintat de Preşedintele Camerei Deputaţilor, spre avizare altor comisii.

PREŞEDINTE,                                      SECRETAR,

      Dan Ioan Popescu                                     Antal Istvan
Expert

Dr. Maria Cristina Bălănescu                    

